**Ungaria**

**Update 13.07.2020**

Autoritățile ungare au anunţat, la data de 12 iulie, noile măsuri privind condițiile de intrare pe teritoriul Ungariei, și care vor intra în vigoare miercuri, 15 iulie 2020, de la ora 00.00.

Condițiile de intrare vizează clasificarea statelor de proveniență a persoanelor care doresc să intre în Ungaria pe trei categorii:

* zona verde - fără restricții
* zona galbenă - cu restricții
* zona roșie -  nu este permisă intrarea.

Astfel, conform informațiilor comunicate public de către autoritățile ungare, România a fost inclusă pe lista statelor galbene. În consecință, cetățenilor care intră în Ungaria din România le sunt aplicabile următoarele dispoziții:

* La intrarea în Ungaria vor fi supuși examinării medicale, iar în cazul în care prezintă simptome specifice infectării cu COVID-19, nu li se va permite accesul în Ungaria;
* În situaţia în care nu prezintă simptome, aceștia vor fi obligați să intre în carantină pe teritoriul Ungariei pentru o perioadă de 14 zile (instituţionalizată sau prin izolare la domiciliu), fiind luaţi în evidenţele autorităților sanitare ungare.

Cu toate acestea, intrarea pe teritoriul Ungariei va fi permisă, fără impunerea măsurii carantinei sau autoizolării, cetățenilor care vin din România și care prezintă la punctul de frontieră două teste moleculare negative pentru Covid - 19 efectuate în ultimele cinci zile. Cele două teste trebuie efectuate la o diferență de 48 de ore unul de celălalt, iar certificatele trebuie să fie emise în limba maghiară sau engleză.

Cu privire la tranzit, autoritățile ungare au precizat că acesta este permis în următoarele condiții:

* durata tranzitului să nu depășească 24 de ore;
* persoanele nu prezintă simptome specifice infecției cu COVID-19, pot demonstra scopul călătoriei, respectiv dreptul de intrare în țara de destinație, eventual de tranzit.

Informațiile cu privire la tranzitarea Ungariei le găsiți accesând link-ul [http://www.mae.ro/travel-conditions/3756#817](http://n2.n3.etr.ro/rewrite/MjAyMDA3MTMxMTM1MTBkN2QyMzliZGUzMzQzMDg3MmVmYTdmZTA2MDkxNDUxNjo1OTAxOTUtNjIzODMxNjI2L2h0dHA6Ly93d3cubWFlLnJvL3RyYXZlbC1jb25kaXRpb25zLzM3NTYjODE3)

Informatii despre conditiile speciale de calatorie, in contextul COVID19

Data ultimului update: 29.06.2020. Data ultimelor modificari: 19.06.2020 Sursa: [Ministerul Afacerilor Externe](https://www.mae.ro/)

STARE DE URGENȚĂ: NU (începând cu data de 17 IUNIE)

**Începând cu data de 17 iunie 2020**, autorităţile ungare au ridicat restricțiile de acces pe teritoriul naționa impuse cetățenilor români, precum și condiționările cu privire la tranzit. Măsura implică inclusiv scutirea pentru cetățenii români de obligativitatea izolării pentru o perioadă de 14 zile.

De asemenea, începând cu 18 iunie 2020, autoritățile ungare au decis renunțarea la starea de urgență, context în care au convenit eliminarea restricților de acces/ obligativitatea izolării pentru 14 zile și pentru alte state. Astfel, în momentul actual, accesul pe teritoriul Ungariei este liber pentru cetățenii statelor membre UE (Austria, Belgia, Bulgaria, Cipru, Croația, Danemarca, Estonia, Finlanda, Franța, Germania, Grecia, Italia, Irlanda, Letonia, Lituania, Luxemburg, Malta, Olanda, Polonia, Portugalia, Cehia, România, Slovacia, Slovenia, Spania, Suedia și Ungaria), Statelor Acordului Schengen (Islanda, Liechtenstein, Norvegia, Elveția), dar si Serbiei.

***Traficul feroviar:*** ***suspendarea traficului internațional cu România.***

* Ultimul tren dinspre Ungaria către România a circulat la data de 17 martie, iar dinspre România spre Ungaria la data de 18 martie.
* Căile Ferate Ungare (MAV), asigură transportul persoanelor de la frontiera Ungariei către destinațiile interne.

**MĂSURI PE PLAN INTERN:**

* Se suspendă plata creditelor atât pentru persoane fizice cât şi pentru companii, măsura fiind în vigoare până la data de 31 decembrie, cu posibilitatea de prelungire.
* Împrumuturile pe termen scurt acordate companiilor vor fi prelungite până până la data de 31 iunie.
* Pentru creditele de consum care sunt contractate începând cu data de 19 martie, dobânda anuală efectivă (DAE) se va plafona la rata dobânzii de referință stabilită de Banca Naţională a Ungariei plus maxim 5%.
* În sectoarele economice turism, Horeca, divertisment, sport şi cultură, transport pasageri (şoferi de taxi), obligația de plată a contribuției din partea angajatorilor este suspendată integral până la data de 30 iunie. Nivelul contribuțiilor din partea angajaților va fi redus, aceştia nu vor plăti contribuții la fondul asigurărilor sociale, iar nivelul contribuțiilor la fondul asigurărilor de sănătate va scădea la minimum prevăzut de lege. În aceste sectoare de activitate, contractele de închiriere nu pot fi reziliate şi nu pot fi majorate chiriile.
* Până la data de 30 iunie se suspendă plata taxei de turism.
* S-a convenit flexibilizarea codului muncii și a regulilor de angajare, în scopul facilitării acordurilor dintre angajatori și angajați.

Date de contact ale misiunilor României în Ungaria - [AICI](http://www.mae.ro/romanian-missions#817)